Nafarroako Parlamentuko Mahaiak, 2020ko abuztuaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pedro José González Felipe jaunak aurkezturiko galdera, itunpeko irakaskuntzarentzako dirulaguntzak igortzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko abuztuaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Pedro González Felipe jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Hezkuntza Departamentuaren 41003 programa –”Irakaskuntza pribatu itundurako eta hari parekaturako dirulaguntzak”– % 4,5 inguru igo da 2019ko aurrekontutik 2020rako aurrekontura. Navarra Sumak honako galdera hauek egin nahi dizkio departamentuari:

– Aurrekontuko igoera horren zer parte bideratzen da –hezkuntza-mailen arabera xehakaturik– sare itunduko irakasleen soldatak igotzera?

– Aurrekontuko igoera horren zer parte bideratzen da –hezkuntza-mailen arabera xehakaturik– sare itunduko administrazioko eta zerbitzuetako langileen soldatak igotzera?

– Programa horretako zer beste lerro igo da 2019tik hona? Zein izan da igoeraren zenbatekoa eta zeri zor zaio?

Iruñean, 2020ko abuztuaren 4an

Foru parlamentaria: Pedro González Felipe